CELEX: 62008TN0405
Language: lv
Date: 2008-09-18 00:00:00
Title: Lieta T-405/08: Prasība, kas celta 2008. gada 18. septembrī — SPAR Österreichische Warenhandels /Komisija

10.1.2009   
            
            
               LV
            
            
               Eiropas Savienības Oficiālais Vēstnesis
            
            
               C 6/32
            
         Prasība, kas celta 2008. gada 18. septembrī — SPAR Österreichische Warenhandels/Komisija
   (Lieta T-405/08)
   (2009/C 6/66)
   Tiesvedības valoda — vācu
   Lietas dalībnieki
   
      Prasītāja: SPAR Österreichische Warenhandels-AG (pārstāvji — A.-H. Bischke, S. Brack un D. Bräunlich, advokāti)
   
      Atbildētāja: Eiropas Kopienu Komisija
   Prasītājas prasījumi:
   
               —
            
            
               atcelt atbildētājas 2008. gada 23. jūnija lēmumu;
            
         
               —
            
            
               piespriest atbildētājai atlīdzināt tiesāšanās izdevumus.
            
         Pamati un galvenie argumenti
   Prasītāja vēršas pret Komisijas 2008. gada 23. jūnija lēmumu lietā COMP/M.5047 — REWE/ADEG, ar kuru Komisija ir atļāvusi Billa AGI, Vācija REWE grupas uzņēmums, iegūt pilnīgu kontroli pār ADEG Österreich Handerladktiengesellschaft. Prasītāja apgalvo, ka Komisija apvienošanās procedūru atbilstoši EK Apvienošanos Regulas (1)
   
   Savu prasību prasītāja pamato ar diviem prasības pamatiem.
   Pirmkārt, prasītāja apgalvo, ka ir pārkāpts EK Apvienošanās regulas 6. panta 1. punkta c) apakšpunkts, jo Komisija ir, pieļaujot kļūdu tiesību piemērošanā, neuzsākot galveno pārbaudes procedūru (fāze II), bet gan atļaujot apvienošanās pasākumu pēc plāna fāzē I. komisija nav pietiekami noskaidrojusi apvienošanās pasākuma iedarbību uz konkurenci un arī tādēļ nav ievērojusi būtiskos iebildumus no konkurences viedokļa pret apvienošanās pasākumu. Konkrētāk pārkāpums ir balstīts uz šādām acīmredzamām kļūdām vērtējumā.
   
               —
            
            
               Komisija nav ievērojusi pasākuma iedarbību konkurences jomā uz noieta tirgu visā Austrijā, kļūdaini vadoties no virknes palikušo konkurentu un par zemu novērtējot ADEG konkurences potenciālu.
            
         
               —
            
            
               Tā ir kļūdaini noskaidrojusi un novērtējusi pušu stāvokli tirgu reģionālā un lokālā līmenī.
            
         
               —
            
            
               Komisija ir kļūdaini gan noskaidrojusi, gan novērtējusi iedarbību konkurences jomā uz nodarbinātības tirgu.
            
         Otrkārt, Komisija apvienošanās kontroles procedūrā ir pārkāpusi būtiskas formas prasības. Tā ir pārkāpusi gan prasītājas, gan dalībvalstu tiesības tikt uzklausītai, jo tā pēdējo pušu piekrišanas piedāvājumu nepārbaudīja ne ar tirgus testu, ne arī paziņoja to dalībvalstīm. Turklāt tā nav pietiekami pamatojusi savu lēmumu.
   
      (1)  Padomes 2004. gada 20. janvāra Regula (EK) Nr. 139/2004 par kontroli pār uzņēmumu koncentrāciju (EK Apvienošanās Regula) (OV L 24, 1. lpp.).